CELEX: 62013TN0503
Language: fi
Date: 2013-09-19 00:00:00
Title: Asia T-503/13 P: Valitus, jonka Luigi Marcuccio on tehnyt 19.9.2013 virkamiestuomioistuimen asiassa F-32/12, Marcuccio v. komissio, 12.7.2013 antamasta määräyksestä

9.11.2013   
            
            
               FI
            
            
               Euroopan unionin virallinen lehti
            
            
               C 325/49
            
         Valitus, jonka Luigi Marcuccio on tehnyt 19.9.2013 virkamiestuomioistuimen asiassa F-32/12, Marcuccio v. komissio, 12.7.2013 antamasta määräyksestä
   (Asia T-503/13 P)
   2013/C 325/79
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan kokonaisuudessaan ja poikkeuksitta Euroopan unionin virkamiestuomioistuimen asiassa F-32/12, Marcuccio v. komissio, 12.7.2013 antaman määräyksen
            
         
               —
            
            
               palauttamaan asian sitä ensimmäisenä oikeusasteena käsitelleeseen tuomioistuimeen.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu siihen, että virkamiestuomioistuimen työjärjestyksen 14 artikla on lainvastainen, koska se on tautologinen ja järjenvastainen, ja joka tapauksessa mainittua 14 artiklaa on tulkittu ja sovellettu väärin, virheellisesti, harhaanjohtavasti ja järjenvastaisesti, minkä seurauksena on rikottu vakavalla ja ilmeisellä tavalla oikeusperiaatetta, jonka mukaan toimivaltainen tuomioistuin määritetään laissa ja johon viitataan Euroopan unionin perusoikeuskirjan 47 artiklassa.
            
         
               2)
            
            
               Toinen valitusperuste, joka perustuu perustelujen täyteen puuttumiseen, koska asiaa ei ole tutkittu ja päättely on itsestään selvää, tautologista ja mielivaltaista ja tosiseikkoja on vääristetty, ja asiaan liittyy oikeudellinen virhe myös, koska prosessuaalista seikkaa on arvioitu ilmeisen harhaanjohtavasti.